ಹಲವಾರು ಉತ್ಸವಗಳು ಮತ್ತು ನಿಯತವಾದ ಕಾರ್ಯಕ್ರಮಗಳಿಗೆ ಸಂಬಂಧಿಸಿದಂತೆ ಹ್ಯಾಂಬರ್ಗ್ ಹೆಸರು ಪಡೆದಿದೆ. ಅವುಗಳಲ್ಲಿ ಕೆಲವು ಸಲಿಂಗಕಾಮಿಗಳ ಹೆಮ್ಮೆಯ "ಕ್ರಿಸ್ಟೋಫರ್‌ ಸ್ಟ್ರೀಟ್‌ ಡೇ" ಉತ್ಸವ ಅಥವಾ ಆಲ್‌‌ಸ್ಟರ್‌‌ ಮೇಳದಂಥ ಬೀದಿ ಉತ್ಸವಗಳಾಗಿದ್ದು, "ಬಿನ್ನೆನ್‌‌ಆಲ್‌‌ಸ್ಟರ್‌‌" ಎಂಬಲ್ಲಿ ಅವು ಆಯೋಜಿಸಲ್ಪಡುತ್ತವೆ. "ಹ್ಯಾಂಬರ್ಗರ್‌‌ DOM" ಎಂಬುದು ಉತ್ತರದ ಜರ್ಮನಿಯ ಒಂದು ಅತಿದೊಡ್ಡ ಮೋಜಿನ ಮೇಳವಾಗಿದ್ದು, ವರ್ಷವೊಂದರಲ್ಲಿ ಮೂರು ಬಾರಿ ಆಯೋಜಿಸಲ್ಪಡುತ್ತದೆ. ‌"ಹ್ಯಾಫೆನ್‌‌ಗೆಬರ್‌ಸ್ಟಾಗ್" ಎಂಬುದು ಹ್ಯಾಂಬರ್ಗ್‌ನ ಬಂದರಿನ ಪ್ರಾರಂಭಗೊಂಡ ದಿನವನ್ನು ಗೌರವಿಸಲೆಂದು ಆಚರಿಸಲ್ಪಡುವ ಒಂದು ಮೋಜಿನ ಮೇಳವಾಗಿದ್ದು, ಒಂದು ಸಂತೋಷಕೂಟ ಮತ್ತು ಹಡಗು ಪ್ರದರ್ಶನವೊಂದನ್ನು ಅದು ಒಳಗೊಂಡಿರುತ್ತದೆ. ಸೇಂಟ್‌ ಮೈಕೇಲ್‌‌ನ ಚರ್ಚಿನಲ್ಲಿನ ಬೈಕ್‌ ಸವಾರರ ಸೇವೆಯು ಸಾವಿರಾರು ಬೈಕ್‌ ಸವಾರರನ್ನು ಆಕರ್ಷಿಸುತ್ತದೆ. ಇತರ ಸ್ಥಳಗಳ ಪೈಕಿ, ಡಿಸೆಂಬರ್‌‌ನಲ್ಲಿ ಜಮಾವಣೆಗೊಳ್ಳುವ ಕ್ರಿಸ್‌ಮಸ್‌ ಮಾರುಕಟ್ಟೆಗಳನ್ನು ಹ್ಯಾಂಬರ್ಗ್ ರಾಥೌಸ್‌ ಚೌಕದಲ್ಲಿ ಆಯೋಜಿಸಲಾಗುತ್ತದೆ. ಮಧ್ಯರಾತ್ರಿಯವರೆಗೆ ನೋಡಬಹುದಾದ ಸುಮಾರು 40 ವಸ್ತುಸಂಗ್ರಹಾಲಯಗಳಿಗೆ ಸಂಬಂಧಿಸಿದಂತೆ "ಲಾಂಗ್‌ ನೈಟ್ಸ್‌ ಆಫ್‌ ಮ್ಯೂಸಿಯಮ್ಸ್‌" ಒಂದೇ ಪ್ರವೇಶ ಶುಲ್ಕವನ್ನು ವಿಧಿಸುತ್ತದೆ. ಬಹು-ಸಾಂಸ್ಕೃತಿಕ ಜೀವನವನ್ನು ಆಚರಿಸುವ ಆರನೇ "ಫೆಸ್ಟಿವಲ್‌ ಆಫ್‌ ಕಲ್ಚರ್ಸ್‌" 2008ರ ಸೆಪ್ಟೆಂಬರ್‌ನಲ್ಲಿ ಆಯೋಜಿಸಲ್ಪಟ್ಟಿತು. "ಫಿಲ್ಮ್‌ಫೆಸ್ಟ್‌‌ ಹ್ಯಾಂಬರ್ಗ್" ಚಿತ್ರೋತ್ಸವವು ಒಂದು ವ್ಯಾಪಕ ಶ್ರೇಣಿಯ ಚಲನಚಿತ್ರಗಳನ್ನು ಸಾದರಪಡಿಸುತ್ತದೆ; ಇದು 1950ರ ದಶಕದ "ಫಿಲ್ಮ್‌ ಡೇಸ್‌‌‌" ನಿಂದ (ಜರ್ಮನ್‌‌: "ಫಿಲ್ಮ್‌ ಟೇಜ್‌" ) ಹುಟ್ಟಿಕೊಂಡಿರುವ ಒಂದು ಚಲನಚಿತ್ರೋತ್ಸವವಾಗಿದೆ. "ಹ್ಯಾಂಬರ್ಗ್ ಮೆಸ್ಸೆ ಅಂಡ್‌ ಕಾಂಗ್ರೆಸ್‌‌" ಎಂಬ ತಾಣವು ವ್ಯಾಪಾರ ಪ್ರದರ್ಶನಗಳಿಗೆ ಮೀಸಲಾಗಿರುವ ಒಂದು ಪ್ರದರ್ಶನ ವೇದಿಕೆಯಾಗಿದ್ದು, "ಹ್ಯಾನ್ಸ್‌ಬೂಟ್‌‌" ನಂಥ ಒಂದು ಅಂತರರಾಷ್ಟ್ರೀಯ ದೋಣಿ ಪ್ರದರ್ಶನ, ಅಥವಾ "ಡ್ಯು ಅಂಡ್‌ ಡೆಯ್ನ್‌ ವೆಲ್ಟ್‌‌‌" ನಂಥ ಬಳಕೆದಾರರ ಉತ್ಪನ್ನಗಳ ಒಂದು ದೊಡ್ಡ ಪ್ರದರ್ಶನಗಳು ಅಲ್ಲಿ ನಡೆಯುತ್ತವೆ. ಇಲ್ಲಿ ಆಯೋಜಿಸಲ್ಪಡುವ ನಿಯತವಾದ ಕ್ರೀಡಾ ಕಾರ್ಯಕ್ರಮಗಳಲ್ಲಿ ಕೆಲವು ವೃತ್ತಿಪರ ಮತ್ತು ಹವ್ಯಾಸಿ ಸಹಭಾಗಿಗಳಿಗೆ ಮುಕ್ತವಾಗಿವೆ. ವಾಟೆನ್‌ಫಾಲ್‌ ಸೈಕ್ಲಾಸಿಕ್ಸ್‌ ಎಂಬ ಸೈಕಲ್‌ ಸವಾರಿಯ ಸ್ಪರ್ಧೆ, ಬರ್ಲಿನ್‌‌ನ್ನು ಬಿಟ್ಟರೆ ಜರ್ಮನಿಯಲ್ಲಿ ಹಮ್ಮಿಕೊಳ್ಳಲಾಗುವ ಹ್ಯಾಂಬರ್ಗ್ ಮ್ಯಾರತನ್‌‌ ಎಂದು ಕರೆಯಲ್ಪಡುವ ಅತಿದೊಡ್ಡ ಸುದೀರ್ಘ ಓಟ, ಹ್ಯಾಂಬರ್ಗ್ ಮಾಸ್ಟರ್ಸ್‌ ಎಂಬ ಟೆನಿಸ್‌ ಪಂದ್ಯಾವಳಿ ಹಾಗೂ ಡ್ಯೂಷೆಸ್‌ ಡರ್ಬಿಯಂಥ ಅಶ್ವಾರೋಹಣದ ಕಾರ್ಯಕ್ರಮಗಳು ಸದರಿ ಕ್ರೀಡಾ ಕಾರ್ಯಕ್ರಮಗಳಲ್ಲಿ ಸೇರಿವೆ. 2007ರಿಂದಲೂ, ಡಾಕ್‌ವಿಲ್ಲೆ ಸಂಗೀತ ಮತ್ತು ಕಲಾ ಉತ್ಸವವು ಹ್ಯಾಂಬರ್ಗ್‌ನಲ್ಲಿ ನಡೆದುಕೊಂಡು ಬಂದಿದೆ. ಪ್ರತಿ ವರ್ಷದ ಬೇಸಿಗೆಯಲ್ಲಿ ಇದು ವಿಲ್‌ಹೆಲ್ಮ್ಸ್‌‌ಬರ್ಗ್‌ ಎಂಬಲ್ಲಿ ನಡೆಯುತ್ತದೆ.

ಸಂಗೀತ
ಆರ್ಥಿಕತೆ
ನಗರದೃಶ್ಯ
ಉತ್ಸವಗಳು ಮತ್ತು ನಿಯತವಾದ ಕಾರ್ಯಕ್ರಮಗಳು